[{"text_idx": "#000000", "text": "Coginio\u2019n iach gyda chig coch"}, {"text_idx": "#000001", "text": "Dau bryd ar glud Tsieini\u0308aidd enwog sy\u2019n werth eu ffugio..."}, {"text_idx": "#000002", "text": "Os mai pryd ar glud Tsieni\u0308aidd sy\u2019n mynd a\u0302\u2019ch bryd ar nos Wener, mae gennyn ni wledd go iawn ar eich cyfer chi."}, {"text_idx": "#000003", "text": "Gan nad yw pob siop tecawe\u0302 ar agor ar hyn o bryd, beth am roi cynnig ar ailgreu un o\u2019r prydau Tseini\u0308aidd adnabyddus hyn gartref, fel rhyw fath o \u2018ty\u0302cawe\u0302\u2019?"}, {"text_idx": "#000004", "text": "Os ydych chi\u2019n hoffi bwyd sawrus a melys, edrychwch ar ein rysa\u0301it porc sawrus a melys newydd a gwyliwch y fideo sy\u2019n eich tywys chi drwy bob cam o\u2019r broses goginio."}, {"text_idx": "#000005", "text": "Mae\u2019r rysa\u0301it newydd hon yn cyfuno cynhwysion ffres gyda chynnwys eich cwpwrdd bwyd fel saws coch a phinafal tun er mwyn creu blas melys a sawrus hyfryd. Mae rhoi haenen grimp o gwmpas y porc \u2013 sy\u2019n haws na\u2019r disgwyl, gyda llaw \u2013 yn gwella\u2019r rysa\u0301it flasus hon gryn dipyn hefyd."}, {"text_idx": "#000006", "text": "Neu os nad yw bwyd melys yn tynnu dw\u0302r i\u2019r dannedd, beth am roi cynnig ar y pryd porc, sinsir a sibols yma yn lle? Prin 10 munud mae\u2019n ei gymryd i goginio, felly beth am roi cynnig arni \u2013 bydd y bwyd ar eich plat ac yn eich bol cyn y byddai\u2019r cludwr lleol wedi cael cyfle i hyd yn oed gnocio ar eich drws!"}]